– Башҡа водителдәр, дальнобойщиктар ныҡ ярҙам итте, – тип һөйләй Ринат Нуриәхмәт улы. – машинам тамам йәмшәйеп, юҡҡа сыҡҡайны. Ярҙамға килгән кешеләргә рәхмәтем сикһеҙ, уны әйтеп-аңлатып бөтөрлөк түгел. Һәм мин шулай юлда бер-береңә эскерһеҙ ярҙам итеү төркөмөн асыу тураһында уйлай башланым. Башҡа берәй уй инеп оялаһа, шуны тормошҡа ашырмайынса туҡтап буламы ни? Ниһайәт, 2017 йылда “Учалы ҡалаһы һәм районы юлдарында бер-береңә ярҙам итеү төркөмө”н ойошторҙом. Яйлап халыҡты йыйҙым. Былтырҙан алып бер-береңә бушлай ярҙам итеү айырыуса көсәйҙе. Хатта Силәбе өлкәһенән дә водителдәр төркөxadмөбөҙгә әүҙем ҡушыла, сөнки күрше йәшәгәс, әленән-әле беҙҙең ҡала-район аша йөрөйҙәр.